**Jesper Marquard Langballe** (født 31. august 1939 i København i Danmark, død 15. mars 2014 i Silkeborg) var en dansk sogneprest, journalist og politiker (DF). Han var medlem av Folketinget 2001–2011.

Liv og virke
------------

### Bakgrunn

Han var sønn av lege Mogens Marquard Langballe og Agnete Wolfhagen, som begge var motstandsfolk i Randers under den andre verdenskrig. Foreldrene medvirket i jernbanesabotasjen ved Langå og redningen av de danske jødene. Senere deltok de i motstandsarbeid i Aalborg. Sønnen oppholdt seg i mellomtiden på en gård på Djursland.

Jesper Langballe var fetter av folketingsmedlem Søren Krarup og far til folketingsmedlem Christian Langballe.

Etter realskolen i 1955 prøvde han å ta studentereksamen tre ganger, men mislyktes, og dro til sjøs.

### Journalist

Deretter gikk han i lære som journalist ved *Skive Venstreblad* og *Ringkøbing Amts Dagblad* 1959–1963. Langballe var kulturjournalist og redaktør for baksiden med politisk satire i *Jyllands-Posten* 1964–1972. 

### Prest

Etter Kirkeministeriets særutdannelse for prester 1972–1975 var han sogneprest i Thorning og Grathe ved Silkeborg i 32 år. Han var kjent for sin bohemske stil og som en karismatisk predikant. Han tilhørte kretsen rundt tidsskriftet *Tidehverv* som medutgiver og skribent fra 1982.

### Politiker

Langballe lot seg nominere til Folketinget fra Viborg i 2000, etter en forespørsel fra partileder Pia Kjærsgaard i Dansk Folkeparti. Før dette hadde ikke Langballe vært medlem av noe politisk parti. Langballe var valgt til Folketinget fra Viborg amtskrets 2001–2007 og Vestjyllands storkrets 2007–2011. Sammen med fetteren Søren Krarup førte han an i hva som ble kalt «en kulturkamp» mot kulturradikalisme og innvandringslovgivningen av 1983. Han var Dansk Folkepartis kirkepolitiske ordfører i en årrekke, og gjorde seg særlig bemerket for sitt forsvar for folkekirkens binding til staten og sin nasjonalistiske og islamfiendtlige holdning.

Referanser
----------

1. 1 2 3 4 5  «Jesper Langballe (DF)» **(dansk)**. Folketinget. Besøkt 24. september 2019.
2. 1 2 3 4  Lykkeberg, Rune (11. september 2010). «Er han bare en af vore egne?». *Dagbladet Information* **(dansk)**. Besøkt 12. august 2014.
3. 1 2  Lykkeberg, Rune (15. mars 2014). «Nekrolog: Den sidste sande boheme i dansk politik». *Politiken* **(dansk)**. Besøkt 12. august 2014.
4. ↑  Ritzau (15. mars 2014). «Jesper Langballe er død». *Jyllands-Posten* **(dansk)**. Arkivert fra originalen 12. august 2014. Besøkt 12. august 2014.
5. ↑  Gotfredsen, Sørine (3. september 2010). «Stridsmanden, der ikke vil miste». *Kristeligt Dagblad* **(dansk)**. Besøkt 12. august 2014.
6. ↑  Ritzau (23. januar 2010). «Jesper Langballe: DF er imod islam». *Kristeligt Dagblad* **(dansk)**. Besøkt 12. august 2014.

Litteratur
----------

* Bregenov-Pedersen, Mads og Jensen, Mads (2010). *Langballe – en biografi* **(dansk)**. People's Press. ISBN 9788770556576. CS1-vedlikehold: Flere navn: forfatterliste (link)

Eksterne lenker
---------------

* (en) Jesper Langballe hos Europarådets parlamentarikerforsamling Rediger på Wikidata

* (da) Jesper Langballe hos Folketinget Rediger på Wikidata
* (da) «Jesper Langballe (DF)» **(dansk)**. Folketinget. Besøkt 24. september 2019.

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** ISNI **·** BNF **·** BNF (data)
 |

Portal: Danmark